Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 666/14/4403	Nitra, 2.6.2015
EEČ : 2-32-119-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 000,00 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: Organizácii muskulárnych dystrofikov v SR so sídlom v Bratislave, Banšelová 4. 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-166/DI-NR-2014.
dňa 03.10.2014 v čase okolo 16.30 hod. v okrese XXXXX, na ceste II. triedy číslo 513 viedol v smere z mesta XXXXX na mesto Hlohovec osobné motorové vozidlo značky Škoda Octavia, evidenčné číslo NR-597CC, pričom v kilometri 21,800 pri prejazde pravotočivou zákrutou v rozpore s ustanovením § 4 odsek 1 písmeno c) zákona číslo 8/2009 Z. z. o cestnej premávke v znení neskorších právnych predpisov nesledoval situáciu v cestnej premávke, v dôsledku čoho v rozpore ustanovením § 9 odsek zákona číslo 8/2009 Z. z. o cestnej premávke v znení neskorších právnych predpisov vyšiel s predmetným motorovým vozidlom pravými kolesami vpravo mimo vozovku a následne prešiel s vozidlom do protismerného jazdného pruhu, kde sa čelne zrazil s osobným motorovým vozidlom značky Ford Fiesta, evidenčné číslo 
PN-255 CA, ktoré po tejto ceste viedla ceste XXXXX v smere z mesta Hlohovec do mesta XXXXX, v dôsledku čoho XXXXX utrpela ľahké pomliaždenie oboch pľúc, s roztrhnutím pľúc vľavo a vniknutím vzduchu do hrudnej dutiny vľavo, odreniny a pomliaždenie krku vpredu, odreniny a pomliaždenie panvy s dobou liečenia do  21 dní 

Odôvodnenie: 
	Poverený príslušník Okresného riaditeľstva Policajného zboru, Okresného dopravného inšpektorátu v Nitre uznesením ČVS: ORP-166/DI-NR-2014 zo dňa 04.11.2014 uznesením podľa § 199 odsek 1 Trestného poriadku začal trestné stíhanie vo veci prečinu ublíženia na zdraví podľa § 158 Trestného zákona v podstate na vyššie uvedenom skutkovom základe. Uznesením tej istej spisovej značky zo dňa 04.02.2015 vzniesol podľa § 206 odsek 1 Trestného poriadku obvinenie XXXXX pre prečin ublíženia na zdraví podľa § 158 Trestného zákona v podstate na vyššie uvedenom skutkovom základe..
	Preskúmaním na vec sa vzťahujúceho spisového materiálu Okresného riaditeľstva Policajného zboru Okresného dopravného inšpektorátu v Nitre, číslo ORP-166/DI-NR-2014 som zistil, že obvinený XXXXX sa svojím konaním dopustil spáchania prečinu ublíženia na zdraví podľa § 158 Trestného zákona, pričom v prípade prečinu ublíženia na zdraví podľa § 158 Trestného zákona ide o trestný čin, za ktorý Trestný zákon ustanovuje trest odňatia slobody na jeden až päť rokov, teda horná hranica trestu odňatia slobody pri prečine neprevyšuje hornú hranicu trestu odňatia slobody uvedenú v ustanovení § 220 odsek 1 Trestného poriadku.
	Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný. 
	Obvinený XXXXX a poškodená XXXXX uzavreli v konaní pred probačným a mediačným úradníkom Okresného súdu v Nitre XXXXX zmier, z obsahu ktorého vyplýva, že poškodená XXXXX si uplatňuje nárok na náhradu škody vo výške 1.000,- €, ktorú žiada uhradiť na účet číslo 134 323 0558/0200 vedený vo Všeobecnej úverovej banke na meno Mgr. Sylvia XXXXX. Obvinený XXXXX sumu vo výške 1.000,- € poštovým poukazom poukázal dňa 24.04.2015 na účet Sylvie Molnárovej.
	V zmysle zákona č. 381/2001 Z. z. o povinnom zmluvnom poistení zodpovednosti za škodu XXXXX nahlásil poisťovni Kooperatíva a.s., XXXXX Group so sídlom v Bratislave vyšetrovanú dopravnú nehody ako poistnú udalosť z poistenia zodpovednosti za škodu spôsobenú prevádzkou motorových vozidiel. Uvedenú skutočnosť je možné považovať za iné opatrenie na náhradu škody urobené obvineným v zmysle § 220 odsek 1 písmeno b) Trestného poriadku. Naviac XXXXX sa zaviazal sám nahradiť Všeobecnej zdravotnej poisťovni, a.s. Krajská pobočka Trnava, sumu vo výške 1.314,34 € v prípade, ak poisťovateľ Kooperatíva, a.s. v zmysle Zákona číslo 381/2001 Z.z. zo zákonom ustanovených dôvodov odmietne uhradiť vyčíslené a vynaložené náklady za poskytnutú zdravotnú starostlivosť, ktoré Všeobecnej zdravotnej poisťovni vznikli v súvislosti s vyšetrovanou dopravnou nehodou.
	Obvinený XXXXX d¨ľa 24.04.2015 zložil na účet Okresnej prokuratúry XXXXX číslo 70002811158/8180, peňažnú sumu vo výške 200,-€ určenú na všeobecne prospešné účely, z ktorej 50 % určil štátu na pomoc obetiam trestnej činnosti a 50 % Organizácii muskulárnych dystrofikov v SR so sídlom v Bratislave, Banšelová 4. Táto suma nie je zrejme neprimeraná závažnosti spáchaného prečinu. 
	Obvinený XXXXX a poškodená XXXXX súhlasili s uzatvorením zmieru.
	Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 
	Preto som rozhodol tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Lenárt
prokurátor